*Anexă*

Precizări suplimentare cu privire la acordarea  
**plății unice cu caracter excepțional în mărime de 3000 de lei[[1]](#endnote-1)\***   
unor angajați din sectorul bugetar

Plata unică cu caracter excepțional este o *alocație socială* și nu reprezintă salariu, respectiv **nu se va include** în sumele brute calculate salariaților.

Aceste sume se vor include în cheltuieli pentru forța de muncă ca ***”Prestații sociale plătite direct de angajator”,*** respectiv se vor reflecta doar în Capitolul V al formularului M3,pe rândurile:

*3. Prestații sociale plătite direct de angajator* și

*3.2. Alte prestații sociale.*

1. \* *Art.101 din* [*Legea bugetului de stat pentru anul 2022 nr. 205/2021*](https://www.legis.md/cautare/getResults?doc_id=133358&lang=ro) *(introdus prin* [*Legea nr. 260 din 08.09.2022*](https://www.legis.md/cautare/getResults?doc_id=133331&lang=ro)*):*

   *1. Se acordă* ***o plată unică cu caracter excepțional în mărime de 3000 de lei*** *pentru susținerea unor angajați al căror loc de muncă de bază este în cadrul autorităților/instituțiilor bugetare,* *remunerați conform Legii nr. 270/2018 privind sistemul unitar de salarizare în sectorul bugetar.*

   *2. Plata unică cu caracter excepțional se acordă angajaților al căror salariu mediu lunar, calculat proporțional timpului efectiv lucrat pentru ultimele 3 luni, conform* [*Hotărârii Guvernului nr. 426/2004 privind aprobarea Modului de calculare a salariului mediu*](https://www.legis.md/cautare/getResults?doc_id=119783&lang=ro)*, este mai mic de 15000,0 de lei. Această plată unică se stabilește și se achită la locul de muncă de bază al angajatului.*

   *3. Prin derogare de la prevederile Codului fiscal, ale Legii nr. 489/1999 privind sistemul public de asigurări sociale și ale Legii nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală,* *plata unică cu caracter excepțional nu se supune impozitului pe venit, contribuțiilor de asigurări sociale de stat obligatorii și primelor de asigurare obligatorie de asistență medicală.* [↑](#endnote-ref-1)